**Ո Ր Ո Շ ՈՒ Մ**

ԿԱՏԱՐՈՂԱԿԱՆ ՎԱՐՈՒՅԹԸ ԿԱՍԵՑՆԵԼՈՒ ՄԱՍԻՆ

08.12.2014թ. ք.Երևան

ՀՀ ԱՆ ԴԱՀԿ ծառայության Երևան քաղաքի Աջափնյակ և Դավթաշեն բաժնի հարկադիր կատարող արդարադատության ավագ լեյտենանտ Ա. Հոբոսյանս ուսումնասիրելով 26.11.2013թ. հարուցված թիվ 01/06-7102/13 կատարողական վարույթի նյութերը.

Պ Ա Ր Զ Ե Ց Ի

ՀՀ Աջափնյակ և Դավթաշեն վարչական շրջանների ընդհանուր իրավասության դատարանի կողմից 01.11.2013թ. տրված թիվ ԵԱԴԴ/0462/02/13 կատարողական թերթի համաձայն պետք է Անահիտ Սարդարյանից հօգուտ «ՎՏԲ-Հայաստան Բանկ» ՓԲԸ-ի բռնագանձել 38653.38 ԱՄՆ դոլարին համարժեք ՀՀ դրամ և 321631.6 ՀՀ դրամ, որից 36560.14 ԱՄՆ դոլարին համարժեք ՀՀ դրամը` վարկի գումար, 1833.6 ԱՄՆ դոլարին համարժեք ՀՀ դրամը` վարկի տոկոս, 259.64 ԱՄՆ դոլարին համարժեք ՀՀ դրամը` ժամկետանց տոկոսի տույժ, 321631.6 ՀՀ դրամը` վճարված պետական տուրքի գումար` բռնագանձումը տարածելով ՔՈՒ/Գ046-90ա անշարժ գույքի հիփոթեքի պայմանագրով գրավադրված քաղաք Երևան, Կորեական փողոց, 25 հասցեում գտնվող 450 քմ ընդհանուր մակերեսով բնակելի կառուցապատման համար նախատեսված հողամաս, 334 քմ ընդհանուր մակերեսով բնակելի տուն, գույքի վրա:

Սկսած 11.02.2013 թվականից ժամկետանց վարկին հաշվեգրել տույժ` օրական 0.3 տոկոս տոկոսադրույքով, ժամկետանց տոկոսին հաշվեգրել տույժ` յուրաքանչյուր օրվա համար 0.5%-ի չափով` մինչև ժամկետանց վարկի և ժամկետանց տոկոսի փաստացի մարումը:

Անահիտ Սարդարյանից հօգուտ Հայաստանի Հանրապետության բռնագանձել սկսած 11.02.2013 թվականից մինչև ժամկետանց վարկի և ժամկետանց տոկոսի փաստացի մարումը ժամկետանց վարկին` օրական 0.3 տոկոս տոկոսադրույքով, իսկ ժամկետանց տոկոսին` յուրաքանչյուր օրվա համար 0.5%-ի չափով հաշվեգրվող տույժի գումարների 2%-ը` որպես չվճարված պետական տուրքի գումար:

Ինչպես նաև պարտապանից բռնագանձել բռնագանձման ենթակա գումարի 5 տոկոսը, որպես կատարողական գործողությունների կատարման ծախսի գումար:

21.03.2014թ. որոշում է կայացվել ք.Երևան, Կորեական փող. 25 տուն հասցեում գտնվող անշարժ գույքը ներկայացվել է հարկադիր էլեկտրոնային աճուրդի 58.287.000 ՀՀ դրամ մեկնարկային գնով /գույքի հերթական աճուրդը ավարտվել է 06.10.2014թ. 18.291.078 ՀՀ դրամ մեկնարկային գնով/ :

Կատարողական վարույթով բռնագանձման վերաբերյալ վճռի հարկադիր կատարման ընթացքում պարտապան Անահիտ Սարդարյանի գույքի վրա բռնագանձում տարածելու պարագայում պարզվել է, որ այդ գույքը օրենքով սահմանված նվազագույն աշխատավարձի հազարապատիկի և ավելի չափով բավարար չէ պահանջատիրոջ հանդեպ պարտավորությունների ամբողջական կատարումն ապահովելու համար:

Վերոգրյալի հիման վրա և ղեկավարվելով «Սնանկության մասին» ՀՀ օրենքի 6-րդ հոդվածի 2-րդ մասով, «ԴԱՀԿ մասին» ՀՀ օրենքի 28-րդ հոդվածով և 37-րդ հոդվածի 1-ին մասի 8-րդ կետով.

Ո Ր Ո Շ Ե Ց Ի

Կասեցնել 26.11.2013թ. հարուցված թիվ 01/06-7102/13 կատարողական վարույթը 60-օրյա ժամկետով.

Առաջարկել պահանջատիրոջը և պարտապանին նրանցից որևէ մեկի նախաձեռնությամբ 60-օրյա ժամկետում սնանկության հայց ներկայացնել դատարան.

Սույն որոշումը երկու աշխատանքային օրվա ընթացքում հրապարակել www.azdarar.am ինտերնետային կայքում.

Որոշման պատճեն ուղարկել կողմերին։

Որոշումը կարող է բողոքարկվել ՀՀ վարչական դատարան կամ վերադասության կարգով՝ որոշումը ստանալու օրվանից 10 օրվա ընթացքում։

Հարկադիր կատարող Ա.Հոբոսան